ඉදිරි මැතිවරණවලදී ශ්‍රී ලංකා නිදහස් පොදුජන පෙරමුණ නමින් තරඟ කිරීමට තවමත් එකඟතාවක් නොමැති බවට පාර්ලිමේන්තු මන්ත්‍රී ෂෙහාන් සේමසිංහ සිදුකළ ප්‍රකාශයත් සමඟ නිදහස් පක්ෂයට යළිත් සාකච්ඡා කර තීරණයක් ගැනීමට සිදුවන බව එක්සත් ජනතා නිදහස් සන්ධාන මහලේකම්, පාර්ලිමේන්තු මන්ත්‍රී මහින්ද අමරවීර පවසනවා.පාර්ලිමේන්තු මන්ත්‍රී ෂෙහාන් සේමසිංහ කොළඹ ඊයේ පැවති මාධ්‍ය හමුවකට එක්වෙමින් කියා සිටියේ නිදහස් පක්ෂය සමඟ කිසිදු එකඟතාවකට පැමිණ නොමැති බවයි.මේ, ඒ සම්බන්ධයෙන් ප්‍රතිචාර දැක්වූ එක්සත් ජනතා නිදහස් සන්ධානයේ මහ ලේකම් පාර්ලිමේන්තු මන්ත්‍රී මහින්ද අමරවීර කියා සිටියේ ශ්‍රී ලංකා නිදහස් පක්ෂයට විකල්ප කිහිපයක් පවතින බවයි.